Հիմա մենք ունենք ինքնակառավարման դիտորդական խումբ, որը ստեղծել ենք Երեւանի մամուլի ակումբի եւ Ժուռնալիստների միության հետ համատեղ: Դրանում կարեւոր օրաթերթերից ընդգրկված են «Ազգ»-ն ու «Առավոտ»-ը: Երրորդ կողմը, իմանալով այդ ինստիտուտի գոյության մասին, մեր թերթի դեմ գրավոր բողոք էր ներկայացրել: Դիտորդական խումբը գտավ, որ բողոքող կողմն իրավացի է: Հետեւաբար, ինձ պարտադրել են հերքում տպագրել: Բայց ինքնակառավարման խմբի մեջ չեն մտնում հենց հ/ը-ները, որոնք հերքման ինստիտուտի կայացման գլխավոր խոչընդոտողն են: Չեն մտնում նաեւ այն թերթերը, որոնց հրապարակումներն ամենաշատը հերքման կարիք ունեն: